CELEX: 62015CN0565
Language: el
Date: 2015-11-04 00:00:00
Title: Υπόθεση C-565/15: Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 4 Νοεμβρίου 2015 — Hans-Peter Ofenböck

1.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/24
            
         Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 4 Νοεμβρίου 2015 — Hans-Peter Ofenböck
   (Υπόθεση C-565/15)
   (2016/C 038/35)
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγων: Hans-Peter Ofenböck
   
      Προδικαστικά ερωτήματα
   
   
               1)
            
            
               Αντιτίθεται η οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές») (στο εξής: οδηγία για τις αθέμιτες εμπορικές πρακτικές), στην εφαρμογή εθνικής διατάξεως η οποία περιορίζει, από απόψεως συχνότητας, τη δυνατότητα των πρατηριούχων καυσίμων να τροποποιούν τις τιμές των καυσίμων, με συνέπεια ο καθορισμός υψηλότερης τιμής πωλήσεως να επιτρέπεται μόνον άπαξ ημερησίως;
            
         
               2)
            
            
               Αν η απάντηση στο πρώτο ερώτημα δεν είναι πλήρως καταφατική, αλλά κατά τον έλεγχο ενός τέτοιου περιορισμού βάσει των άρθρων 5 έως 9 της οδηγίας για τις αθέμιτες εμπορικές πρακτικές πρέπει να λαμβάνονται υπόψη οι περιστάσεις κάθε μεμονωμένης περιπτώσεως υπό την έννοια της νομολογίας του Δικαστηρίου:
               Όταν πρόκειται για ρύθμιση που εισάγει περιορισμούς στη δυνατότητα της αυξήσεως των τιμών καταναλωτή, ποια κριτήρια πρέπει να λαμβάνονται υπόψη σε κάθε μεμονωμένη περίπτωση κατά τον απαιτούμενο —σύμφωνα με την απόφαση του Δικαστηρίου της Ευρωπαϊκής Ένωσης στην υπόθεση C-540/08— έλεγχο του επιτρεπτού ενός τέτοιου περιορισμού βάσει των άρθρων 5 έως 9 της οδηγίας για τις αθέμιτες εμπορικές πρακτικές;